ToekomsVenster: Josef, die skrynwerker | Maroela Media
Terwyl hy dit in gedagte gehad het, het daar ŉ engel van die Here in ŉ droom aan hom verskyn en gesê: “Josef, seun van Dawid, moenie bang wees om met Maria te trou nie, want wat in haar verwek is, kom van die Heilige Gees.”
Josef, hoewel uit die stam van Juda, is ŉ eenvoudige figuur. Sy beroep as skrynwerker was gewoon en vir die manne bedoel wat nie die standaard kon handhaaf om in een van die rabbynse skole opgeneem te word nie. Hy het waarskynlik die familiebesigheid oorgeneem en was hardwerkend.
Die nuus dat Maria swanger was, moes hom onkant betrap het. Hy wou haar nie in die openbaar verneder nie, hoewel hy die volste reg daartoe gehad het. Dit getuig van Josef se karakter. Hy besluit om in die geheim van haar te skei.
Voordat hy dit kon doen, verskyn ŉ engel aan hom en verduidelik wat die ware toedrag van sake is.
Josef stel ook sy goeie naam op die altaar ter wille van die roeping en die voorreg.
In watter mate beskerm ons die goeie naam van ander mense, selfs al sou ons ons bedenkinge hê?
Gedagte vir die dag: Gelyke behandeling vir almal